Evelina Escudero

Si Evelina Buencamino Guevara-Escudero (namundag kan Desyembre 16, 1942) sarong Filipinong edukador asin pulitiko na miyembro kan Kamara de Representantes kan Filipinas na nagrerepresentar kan 1st congressional district kan Sorsogon poon 2013 abot 2022. Nanggana siya sa posisyon kasunod kan pagkagadan kan saiyang agom asin naenot na si Salvador Escudero. Siya an ina ni Senador Francis Escudero asin lola kan aktor na si Martin Escudero.

Si Guevara-Escudero namundag asin nagdakula sa Quezon City. Nagtapos siya sa Unibersidad kan Pilipinas (UP) kan 1964 na may degree sa home economics, mayor sa pagkakan asin nutrisyon. Nakua man niya an saiyang masters asin doctorate degree sa edukasyon sa parehong unibersidad kan 1999 asin 2004, sunod-sunod. Siya sarong miyembro kan UP College of Home Economics asin aktibo sa manlaen-laen na organisasyon kabali an pagigin presidente kan UP Home Economics Alumni Association asin tesorero kan UP Alumni Association. Poon 1987 sagkod 1996, siya sarong propesor sa OB Montessori Professional High School asin poon 1996 sagkod 2012, propesor sa OB Montessori College. Kan 2012, siya ninombrahan ni Presidente kaidto na si Benigno Aquino III sa UP Board of Regents.

 Toltolan